Missatge: La immersió fa que gent que no és catalanòfona ho esdevingui? La resposta és NO. La immersió en línia única fa que catalanòfons acabin passant-se les hores lectives parlant en espanyol (amb els companys que no són pas catalanófons)? La resposta és SÍ.Estem acostumant a tota una generació de joves catalans a parlar tot el dia en espanyol cosa que comporta, en força casos, que acabin parlant en espanyol entre ells. Per tant ens convé que els nens catalans s'eduquin en un entorn català, que els commini a fer servir sempre el català (amb la qual cosa tindrem catalans més militants en tots els àmbits), i que rebin una formació lingüística sòlida (no com ara, en què fa pena el nivell de la majoria d'alumnes catalanòfons quan acaben l'ensenyament obligatori.Que hi hagi molta gent que triés la línia espanyola no ens ha de fer por: la colonització assoleix xifres d'escàndol, i aquests mai no acaben esdevenint catalans.
Emocions: anger

Resposta: Crec que la vostra visió té massa en compte el context de l'AMB i descuida el de la resta de la CAC. Penso que el meu cas no és únic ni molt menys. La immersió és essencial per fer nous catalanoparlants. Els fets que esmentes es deuen a factors aliens a la immersió. L'escola no ho pot fer tot, però és un element imprescindible. Jo m'he convertit en catalanoparlant amb constància i força de voluntat, i tot i així encara puc aprendre moltes coses de la llengua que encara no sé. Si no hagués rebut l'educació en català, ara mateix em costaria molt més expressar-m'hi.PD: No entenc per què doneu a entendre que tots els nens castellanoparlants són impermeables a l'educació en català i, per tant, a l'existència d'un entorn catalanoparlant.
Emocions: anger, distrust